Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: jogokat minden esetben a hatóságok jogalkalmazó tevékenységével összefüggésben vizsgálják. Ez következik az országgyűlési biztosnak az Alkotmányban és a 1993. évi LIX. törvényben meghatározott hatásköréből. Bár az Alkotmány
Paragraph Index: 34

(1) bekezdésével. A jelenlegi 8,43 százalék ehhez képest szignifikáns eltérést mutat. Ennek a visszaesésnek az okát elsősorban a kárpótlási folyamat befejeződésében látjuk. A korábbi beszámolókban kifejtettük, hogy a kárpótlással összefüggő jogalkotás és jogalkalmazás számos panasz benyújtására adott alkalmat. Elsősorban a földkárpótlási ügyek voltak azok, amelyeknél az állampolgárok számára alapvetően a földkiadási eljárások, illetve ezek elmaradása volt 2000/88/II. szám sérelmes. Kárpótlási és földügyekben 1998-ban 327 panasz érkezett, míg 1999-ben 241. Bár ez önmagában nem jelent nagyságrendi visszaesést, azonban figyelembe kell venni azt is, hogy 1998-ban sikerült ledolgozni a kárpótlással érintett ügyekben keletkezett korábbi évekre visszavezethető hátralékot is. Ezért 1999-ben döntően a frissen érkezett panaszokkal tudtunk foglalkozni. A tulajdonhoz való jog előfordulásának csökkenésében szerepet játszik még a földhivatali ügyintézés pozitív változása is, hiszen éveken keresztül a visszásságoknak meglehetősen nagy része a földhivatal hibás eljárásából adódott. A korábbi évekhez nagyon hasonló arányokat mutat az élethez és emberi méltósághoz való jog megsértése vagy veszélyeztetése miatt megállapított visszásságok aránya. 1998-ban ezek az ügyek az összes visszásságok 3,4 százalékát, míg 1999-ben 3,59 százalékát alkották. Figyelemmel arra, hogy törvényben sem korlátozható alapjogokról van szó, mi a 43 visszásságot így is igen soknak találjuk. Valamennyit növekedett a jogorvoslathoz való jog sérelmének, illetve veszélyeztetésének aránya, és ha ehhez hozzávesszük a kérelemhez és panaszhoz való jog arányának jelentősebb növekedését, akkor a két alkotmányos joggal összefüggő visszásságok hányada figyelemre méltó emelkedést mutat. A kérelemhez, panaszhoz, jogorvoslathoz való jog az állampolgárok alapvető érdekeit érintheti, amelyek más jogokkal is szoros összefüggésben vannak. Ezért az államnak, és ennek megfelelően az országgyűlési biztosoknak is, fokozott figyelmet kell fordítania érvényesítésükre. Szembetűnő a munkához, a munka szabad megválasztásához való joggal összefüggő visszásságok arányának erőteljes növekedése. 1998-ban ez az arány még mindössze 0,62 százalék volt, míg 1999-ben már 4,76 százalékot tett ki. Ez azért is meglepő, mert második generációs jogról lévén szó, az országgyűlési biztos sem feltétlen kikényszeríthető alanyi jogként kezeli. Feltűnő azért is, mert e jognak a biztosítása alapvetően nem hatósági, illetve közszolgáltatói tevékenységgel függ össze, így általában a biztosok hatáskörén kívül esik. Ennek fényében a korábbi évhez képest jelentkező eltérés jelentősnek tekinthető. 3/1. számú táblázat A visszássággal érintett alkotmányos jogok megoszlása az állampolgári jogok országgyűlési biztosa és általános helyettese eljárási gyakorlatában 1999-ben Visszássággal érintett alkotmányos jogok Panasz származási éve Összesen %

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes